《舟中偶书所见》
明代·陈繗

一叶孤舟寄此生，江流谁管重和轻。岸头日日躬腰走，水面和和挂杖行。

出险惟凭帆转力，无风频听棹歌声。为他惆怅船头看，满眼烟波拨不平。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。